Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 55/2008 li jintroduċi l-preferenzi awtonomi għall-kummerċ għar-Repubblika tal-Moldova /* COM/2014/0542 final - 2014/0250 (COD) */





MEMORANDUM TA’ SPJEGAZZJONI 1. IL-KUNTEST TAL-PROPOSTA L-Unjoni Ewropea u r-Repubblika tal-Moldova ffirmaw Ftehim ta’ Assoċjazzjoni, li jinkludi t-twaqqif ta’ Żona ta’ Kummerċ Ħieles Approfondita u Komprensiva (DCFTA) fis-27 ta’ Ġunju 2014. Fil-qafas ta' dawn in-negozjati AA/DCFTA, ir-Repubblika tal-Moldova adottat aġenda ambizzjuża għal assoċjazzjoni politika u aktar integrazzjoni ekonomika mal-Unjoni. Hija għamlet ukoll progress qawwi fl-approssimazzjoni regolatorja li twassal għal konverġenza mal-liġijiet u l-istandards tal-UE. Reċentement ir-Repubblika tal-Moldova esperjenzat u għadha qed tesperjenza diffikultajiet bl-esportazzjonijiet tagħha tal-frott u l-ħaxix lil uħud mis-swieq tradizzjonali tagħha, li jheddu l-irkupru ekonomiku tagħha u l-proċess ta' riforma li huwa segwit b'mod vigoruż mill-Gvern tar-Repubblika tal-Moldova. Is-settur agrikolu jirrappreżenta madwar 40 fil-mija tal-ekonomija tar-Repubblika tal-Moldova u s-settur tal-ortikultura huwa parti importanti minn dan, billi jipprovdi xogħol għal madwar 250 000 ruħ (jiġifieri madwar 10 % tal-popolazzjoni tax-xogħol), li jgħixu prinċipalment f'żoni rurali u jikkultivaw artijiet tal-familja ta' daqs medju sa żgħir. Barra minn hekk, il-livelli tal-esportazzjoni tal-ortikulturali naqsu f’dawn l-aħħar snin u kwalunkwe tnaqqis ulterjuri sinifikanti jkollu effett negattiv sproporzjonat, mhux biss fuq l-ekonomija, iżda fuq is-soċjetà kollha. Fil-qafas tad-DCFTA, l-Unjoni impenjat ruħha li tilliberalizza totalment l-aċċess għas-suq għal diversi frott u ħxejjex friski sa ċerti volumi stabbiliti 'l fuq mill-esportazzjonijiet tradizzjonali tar-Repubblika tal-Moldova lejn l-Unjoni. Filwaqt li jitqiesu diffikultajiet serji attwali temporanji fl-aċċess tar-Repubblika tal-Moldova fis-swieq tal-esportazzjoni tradizzjonali għal għadd ta’ prodotti, il-Kummissjoni Ewropea tipproponi li żżid b’mod temporanju l-aċċess għas-suq liberalizzat għal kollox tagħha għall-importazzjoni ta’ dawn il-prodotti mir-Repubblika tal-Moldova, li jippermetti l-kummerċjalizzazzjoni tagħhom fl-Unjoni. L-emenda proposta għar-Regolament tal-Kunsill (KE) Nru 55/2008 idaħħal tliet kwoti tariffarji bla dazju ġodda għat-tuffieħ frisk, l-għeneb tal-mejda frisk u għajnbaqar frisk. Minħabba li l-iskema ta’ Preferenzi Kummerċjali Awtonomi tiskadi fi tmiem l-2015, din l-emenda tipprovdi għal żmien limitat ta' rispons għall-bżonnijiet immedjati tal-esportazzjoni ewlenin (jiġifieri t-tuffieħ, għajnbaqar u għeneb tal-mejda). 2. ELEMENTI LEGALI TAL-PROPOSTA Il-bażi ġuridika ta' din il-proposta huwa l-Artikolu 207(2) tat-Trattat dwar il-Funzjonament tal-Unjoni Ewropea. 3. IMPLIKAZZJONI BAĠITARJA L-emenda proposta għar-Regolament għandha implikazzjonijiet negliġibbli għall-baġit tal-UE. L-importazzjonijiet totali mir-Repubblika tal-Moldova lejn l-UE fl-2013 kienu jikkostitwixxu 0,1 % tal-importazzjonijiet totali fl-UE. Billi madwar 90 % tal-importazzjonijiet kollha mir-Repubblika tal-Moldova jidħlu fl-UE mingħajr dazju, l-importazzjonijiet tat-tuffieħ frisk, għajnbaqar frisk u għeneb tal-mejda frisk taħt prezz tad-dħul mir-Repubblika tal-Moldova rrappreżenta inqas minn 0,01 % tal-importazzjonijiet totali tal-UE fid-dinja ta’ dawn il-prodotti. It-telf ta’ dħul ta’ tariffa korrispondenti għandu għalhekk ikollu impatt limitat fuq ir-riżorsi proprji tal-UE. Għalkemm il-kwoti mingħajr dazju proposti huma ogħla b’mod sinifikanti mill-importazzjonijiet attwali mir-Repubblika tal-Moldova ta’ dawn it-tliet prodotti, il-mili ta’ dawn il-kwoti mir-Repubblika tal-Moldova mhux mistennija li jżid b’mod sinifikanti s-sehem tar-Repubblika tal-Moldova fl-importazzjonijiet totali lejn l-UE tal-prodotti kkonċernati. 2014/0250 (COD) Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 55/2008 li jintroduċi l-preferenzi awtonomi għall-kummerċ għar-Repubblika tal-Moldova IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207(2) tiegħu, Wara li kkunsidraw il-proposta mill-Kummissjoni Ewropea, Wara t-trażmissjoni tal-abbozz tal-att leġiżlattiv lill-Parlamenti nazzjonali, Waqt li jaġixxu skont il-proċedura ordinarja leġiżlattiva, Billi: (1) Ir-Regolament tal-Kunsill (KE) Nru 55/2008[1] jistabbilixxi skema speċifika ta' preferenzi awtonomi għall-kummerċ (ATPs) għar-Repubblika tal-Moldova. Dik l-iskema tipprovdi aċċess liberu għas-swieq tal-Unjoni lil kull prodott li joriġina mir-Repubblika tal-Moldova, ħlief lil ċerti prodotti agrikoli mniżżla fl-Anness I ta' dak ir-Regolament li għalihom ingħataw konċessjonijiet limitati f'forma ta' eżenzjoni mid-dazji doganali fil-limitu tal-kwoti tariffarji jew f'forma ta' tnaqqis fid-dazji doganali. (2) Fil-qafas tal-Politika Ewropea tal-Viċinat (PEV), il-Pjan ta' Azzjoni tal-PEV bejn l-UE u l-Moldova, u s-Sħubija tal-Lvant, ir-Repubblika tal-Moldova adottat aġenda ambizzjuża għal assoċjazzjoni politika u aktar integrazzjoni ekonomika mal-Unjoni. Ir-Repubblika tal-Moldova għamlet ukoll progress qawwi fl-approssimazzjoni regolatorja li twassal għal konverġenza mal-liġijiet u l-istandards tal-Unjoni. (3) Il-Ftehim ta’ Assoċjazzjoni, li jinkludi t-twaqqif ta’ żona ta’ kummerċ ħieles approfondita u komprensiva (DCFTA) bejn l-Unjoni u r-Repubblika tal-Moldova kien iffirmat fis-27 ta’ Ġunju 2014 u għandu japplika provviżorjament mill-1 ta’ Settembru 2014. (4) L-iskema speċifika ta’ preferenzi awtonomi kummerċjali se tibqa' tapplika sal-31 ta’ Diċembru 2015. (5) Sabiex jiġu appoġġati l-isforzi tar-Repubblika tal-Moldova skont l-għanijiet stabbiliti fil-PEV, il-Partenarjat tal-Lvant u l-Ftehim ta’ Assoċjazzjoni, u sabiex jiġi pprovdut suq attraenti u affidabbli għall-esportazzjonijiet tagħha ta’ tuffieħ frisk, għajnbaqar frisk u għeneb tal-mejda frisk, konċessjonijiet oħra għandhom isiru għall-importazzjoni ta’ dawk il-prodotti mir-Repubblika tal-Moldova fl-Unjoni, fuq il-bażi ta’ kwoti tariffarji bla dazju. (6) Huwa neċessarju wkoll li jiġu emendati ċerti kodiċijiet NM fl-Anness għal dan ir-Regolament sabiex ikun jirrifletti l-emendi introdotti fl-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni[2] bir-Regolament ta’ Implimentazzjoni tal-Kummissjoni (UE) Nru 1001/2013[3]. (7) Sabiex jippermetti lill-operaturi li jibbenefikaw minn dawk il-konċessjonijiet ulterjuri kemm jista’ jkun malajr, dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea. (8) Fid-dawl il-quċċata staġjonali tal-produzzjoni ta’ dawn il-prodotti, huwa xieraq li jiġu applikati konċessjonijiet oħra mill-1 ta’ Awwissu 2014. (9) Ir-Regolament (KE) Nru 55/2008 għandu għalhekk jiġi emendat skont dan, ADOTTAW DAN IR-REGOLAMENT: Artikolu 1 Fl-Anness I tar-Regolament (KE) Nru 55/2008, it-Tabella 1 hija sostitwita bit-test stipulat fl-Anness ta’ dan ir-Regolament. Artikolu 2 Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea. Huwa japplika mill-1 ta’ Awwissu 2014. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President DIKJARAZZJONI FINANZJARJA || FinancSt/2014 JE/ks/2755352 6.9.2014.1 || DATA: 28/07/2014 1. || INTESTATURA TAL-BAĠIT: Kapitolu 12 – Dazji doganali u dazji oħrajn || APPROPRJAZZJONIJIET: B 2014: EUR 16 185,6 miljun 2. || TITLU: Proposta għal Regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 55/2008 li jintroduċi l-preferenzi awtonomi għall-kummerċ għar-Repubblika tal-Moldova. 3. || BAŻI ĠURIDIKA: It-Trattat dwar il-Funzjonament tal-Unjoni Ewropea, b'mod partikolari l-Artikolu 207(2). 4. || GĦANIJIET: Li jkomplu jiġu liberalizzati l-importazzjonijiet ta’ ċerti prodotti tas-settur tal-frott u l-ħxejjex mir-Repubblika tal-Moldova lejn l-UE. 5. || IMPLIKAZZJONIJIET FINANZJARJI || PERJODU TA' 12-IL XAHAR (f'miljuni ta' EUR) || GĦAS-SENA FINANZJARJA ATTWALI l-2014 (f'miljuni ta' EUR) || GĦAS-SENA FINANZJARJA LI JMISS 2015 (f'miljuni ta' EUR) 5.0 || NEFQA - IMĦALLSA MILL-BAĠIT TAL-UK (RIFUŻJONIJIET/INTERVENTI) - AWTORITAJIET NAZZJONALI - OĦRAJN || - || - || - 5.1 || DĦUL - RIŻORSI PROPRJI TAL-UE (IMPOSTI/DAZJI DOGANALI) - NAZZJONALI || - || - || - || || 2016 || 2017 || 2018 || 2019 5.0.1 || STIMA TAN-NEFQA || - || - || - || - 5.1.1 || STIMA TAD-DĦUL || - || - || - || - 5.2 || METODU TAL-KALKOLU: - OSSERVAZZJONIJIET: Il-biċċa l-kbira tal-prodotti attwalment importati mir-Repubblika tal-Moldova fl-UE diġà jibbenefikaw minn preferenzi kummerċjali minħabba l-miżuri kummerċjali awtonomi eżistenti. Din il-proposta se jkollha effett fuq id-dazji ta’ importazzjoni miġbura. Madankollu, minħabba l-kwantitajiet importati limitati ħafna, dan l-effett huwa mistenni li jkun limitat u ma jistax jiġi kkwantifikat preċiżament fil-preżent. L-emenda proposta għar-Regolament għandha implikazzjonijiet negliġibbli għall-baġit tal-UE. L-importazzjonijiet totali mir-Repubblika tal-Moldova lejn l-UE fl-2013 kienu jikkostitwixxu 0,1 % tal-importazzjonijiet totali fl-UE. Billi madwar 90 % tal-importazzjonijiet kollha mir-Repubblika tal-Moldova jidħlu fl-UE mingħajr dazju, l-importazzjonijiet tat-tuffieħ frisk, għajnbaqar frisk u għeneb tal-mejda frisk taħt prezz tad-dħul mir-Repubblika tal-Moldova rrappreżenta inqas minn 0,01 % tal-importazzjonijiet totali tal-UE fid-dinja ta’ dawn il-prodotti. It-telf ta’ dħul ta’ tariffa korrispondenti għandu għalhekk ikollu impatt limitat fuq ir-riżorsi proprji tal-UE. Għalkemm il-kwoti mingħajr dazju proposti huma ogħla b’mod sinifikanti mill-importazzjonijiet attwali mir-Repubblika tal-Moldova ta’ dawn it-tliet prodotti, il-mili ta’ dawn il-kwoti mir-Repubblika tal-Moldova mhux mistennija li jżid b’mod sinifikanti s-sehem tar-Repubblika tal-Moldova fl-importazzjonijiet totali lejn l-UE tal-prodotti kkonċernati. [1] Regolament tal-Kunsill (KE) Nru 55/2008 tal-21 ta’ Jannar 2008 li jintroduċi l-preferenzi awtonomi għall-kummerċ għar-Repubblika tal-Moldova u li jemenda r-Regolament (KE) Nru 980/2005 u d-Deċiżjoni tal-Kummissjoni 2005/924/KE (ĠU L 20, 24.1.2008, p. 1). [2] ĠU L 256, 7.9.1987, p. 1. [3] ĠU L 290, 31.10.2013, p. 1. ANNESS “1. Prodotti soġġetti għal kwoti tariffarji annwali mingħajr dazju Nru tal-ordni || Kodiċi NM || Deskrizzjoni || 2008 (1) || 2009 (1) || 2010 (1) || 2011 (1) || 2012 (1) || 2013 (1) || 2014 (1) || 2015 (1) 09.0504 || 0201 sa 0204 || Laħam frisk, imkessaħ u ffriżat tal-annimali tal-ifrat, majjal u ngħaġ u mogħoż || 3 000 (2) || 3 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) || 4 000 (2) 09.0505 || ex 0207 || Laħam u ġewwieni li jittiekel, ta’ tjur tat-titlu 0105, frisk, imkessaħ jew friżat, ħlief għal fwied bix-xaħam tas-subtitlu 0207 34 || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.0506 || ex 0210 || Laħam u ġewwieni li jittiekel, immellaħ, fis-salmura, imnixxef jew affumikat tal-majjal u tal-annimali tal-ifrat; dqiq u pasti mill-laħam jew mill-ġewwieni li jittiekel ta' majjal domestiku u annimali tal-ifrat || 400 (2) || 400 (2) || 500 (2) || 500 (2) || 500 (2) || 500 (2) || 500 (2) || 500 (2) 09.4210 || 0401 sa 0406 || Prodotti tal-ħalib || 1 000 (2) || 1 000 (2) || 1 500 (2) || 1 500 (2) || 1 500 (2) || 1 500 (2) || 1 500 (2) || 1 500 (2) 09.0507 || 0407 00 || Bajd tat-tjur, fil-qoxra || 90 (3) || 95 (3) || 100 (3) || 110 (3) || 120 (3) || 120 (3) || 120 (3) || 120 (3) 09.0508 || ex 0408 || Bajd tat-tjur, mhux fil-qoxra, u isfra tal-bajd, ħlief dawk mhux tajbin għall-konsum uman || 200 (2) || 200 (2) || 300 (2) || 300 (2) || 300 (2) || 300 (2) || 300 (2) || 300 (2) 09.0515 || 0806 10 10 || Għeneb tal-mejda frisk || - || - || - || - || - || - || 10 000 (2) (4) || 10 000 (2) 09.0516 || 0808 10 80 || Tuffieħ frisk (ħlief tuffieħ tas-sidru, bil-kwantità, mis-16 ta’ Settembru sal-15 ta’ Diċembru) || - || - || - || - || - || - || 40 000 (2) (4) || 40 000 (2) 09.0517 || 0809 40 05 || Għajnbaqar frisk || - || - || - || - || - || - || 10 000 (2) (4) || 10 000 (2) 09.0509 || 1001 91 20 1001 91 90 1001 99 || Spelt ieħor (ħlief spelt għaż-żriegħ), qamħ komuni u meslin || 25 000 (2) || 30 000 (2) || 35 000 (2) || 40 000 (2) || 50 000 (2) || 55 000 (2) || 60 000 (2) || 65 000 (2) 09.0510 || 1003 90 00 || Xgħir || 20 000 (2) || 25 000 (2) || 30 000 (2) || 35 000 (2) || 45 000 (2) || 50 000 (2) || 55 000 (2) || 60 000 (2) 09.0511 || 1005 90 || Qamħirrun || 15 000 (2) || 20 000 (2) || 25 000 (2) || 30 000 (2) || 40 000 (2) || 45 000 (2) || 50 000 (2) || 55 000 (2) 09.0512 || 1601 00 91 u 1601 00 99 || Zalzett u prodotti simili, ta’ laħam, fdal tal-laħam jew demm; preparazzjonijiet tal-ikel bażati fuq dawn il-prodotti || 500 (2) || 500 (2) || 600 (2) || 600 (2) || 600 (2) || 600 (2) || 600 (2) || 600 (2) ex 1602 || Laħam, fdal tal-laħam jew demm oħrajn preparati jew preservati: - ta’ tjur tal-ispeċi Gallus domesticus, nejjin: - tal-majjal domestiku, - tal-annimali tal-ifrat, nejjin || || || || || || 09.0513 || 1701 99 10 || Zokkor Abjad || 15 000 (2) || 18 000 (2) || 26 000 (2) || 34 000 (2) || 34 000 (2) || 34 000 (2) || 34 000 (2) || 34 000 (2) (1) Mill-1 ta' Jannar sal-31 ta' Diċembru, ħlief għall-2008, meta l-kwoti tariffarji japplikaw mill-ewwel jum tal-applikazzjoni tar-Regolament sal-31 ta' Diċembru. (2) Tunnellati metriċi (piż nett) (3) Miljuni ta' unitajiet (4) Għall-2014 il-kwota tariffarja tapplika mill-1 ta' Awwissu sal-31 ta' Diċembru."